**ישיבת הנהגה 28.2.22**

**נוכחים:**

עודי- מנהל ביה"ס

עידית ברקו-חדד- סגנית מנהל

איריס דיין-סגנית מנהל

אתי בן אבו- מנהלת בית ז-ח

מוטי אלפסי– מנהל ט-י

רויטל קדוש- מנהלת יא-יב

וההורים:

טלי אביטל, אהובה זוסמן, טובה בן יהודה, אפרת גל, משה ביטון, איתי ברזל,ליליה שמביק, נורית מרחום, איתמר כהן,ורד בן זקן, שלומי אוחנה, יואב קדוש, רחלי פלס, טל סבג.

\* **אלימות –** היו מס' מקרי אלימות בביה"ס כשמקרה אחד היה חמור ביותר(אב היכה תלמיד,שלטענתו פגע בבתו). המקרה גם טופל במשטרה.

ביה"ס מגלה חוסר סובלנות לאלימות! כל מקרה מטופל לגופו, מתבצע בירור מקיף ויסודי, ואף מערבים את המשטרה כשצריך. לעיתים נדרש גם להרחיק תלמידים וזה קורה.

אתי מציינת שלשכבת ז-ח יש הוראה חד משמעית לא להיכנס(לכל השכבות), ובטח שלא מחוץ לביה"ס.

כמו כן, מנהלי הבתים מסיירים בקביעות בהפסקות בחללים השונים בביה"ס, המוגנות נמצאת תמיד בתודעה, אבל כבכל מקום אין 100% הצלחה.

אולם ביה"ס בו אירע המקרה, מצוות לביה"ס עד השעה 16.00. למבנה תפוח פיס שומרת עד השעה 14.00. נהלי הבטיחות הן של משרד החינוך.

לאחר המקרה (וכשיגרה) חידדו לשומרים את הנהלים והדגש על הקפדת הכנסת זרים לתחומי ביה"ס/ הצגת תעודה-מזהה להורים

הוצע ע"י ההורים ליצור גישה נפרדת מתוך ביה"ס. כמו כן, לדבר עם חב' השמירה על הקפדה יתרה על נהלים וכללי הבטיחות (תחלופה גבוהה של שומרים בשער הראשי, אין שומר קבוע ולאורך זמן וזה בעייתי כי אין מחויבות וקביעות, עניין של עלויות).

איריס- מתקיימים סדנאות גם כנגד לאלימות מילולית- מבצעים סקרי-אקלים, כמו כן תכניות חוסן, התנהגויות סיכוניות ועוד.(בשל הקורונה, הצטמצמו פעילויות רבות של סל תרבות, ולכן הרחיבו יותר את הסדנאות בנושאים חשובים אלו).מוטי נותן דוגמא - נעשה שיעור בנושא מיגדר (יתקיים עד פסח).

\* נושא נוסף שניגזר מהאלימות- **השיח בין הורה למורה** לעיתים חורג מהמקובל (ואף בין תלמיד- מורה, לשני הצדדים) , לא תמיד מכבד, מתלהם, מאיים. גם המורים חווים איום וחוסר-מוגנות.

בנושא האלימות ושיח מכבד סוכם בישיבה שיורם יוציא מכתב להורים!

\* **מסע ישראלי-** בשל הבגרויות כמעט ולא יצאה לפועל תכנית המסע, אך נעשו מאמצים כבירים למצוא תאריך מתאים ושכן ייצאו לפעילות חשובה זו.

\***מעברים-** יום מרוכז למעברים – 9/5.

כחלק מההכנה לשנת הלימודים הבאה, אתי בן אבו הקדימה את התכנית, וכבר עשו 2 מפגשים הורים-תלמידים (ב 2 בתי הספר היסודיים-רמת רזים ואגמים),כדי לשווק את ביה"ס ולגייס כמה שיותר תלמידים. ניסיון להגיע גם לתלמידים מבי"ס בירב. הנוכחות ברמת רזים היתה יפה, באגמים חלקית וזה חבל. אתי מודאגת מההגירה השלילית מצפת, תלמידים עוזבים ויש מקרים שחוזרים חזרה אך עם פערים משמעותיים. חשוב לשווק ולשמר את התלמידים פה, אצלינו בעיר.

יש רצון להעמיק את החיבור ברמה הפדגוגית- התלמידים מגיעים מהיסודי עם פערים שיש לגשר עליהם בכתה ז. הצוות מכין חוברת-עבודה בשפה ושאר מקצועות הליבה, כדי שיחושו את הפורמט המתבקש, ישתפרו ויתקדמו, ויחלקו בהקדם לתלמידי ו.

כמו כן, הוקדמה המכינה ל**מופת** (מפסח ל 25-27/3).

\***פורים -** כמדי שנה, ביה"ס יציין את חג הפורים בנשף ססגוני בסימן האוסקר וגם במעורבות חברתית(יומיים).

בשיכבת ז יתקיימו הופעות תלמידים, מעין כשרונות צעירים ויהיו הגרלות שוות.

ביום הראשון לחגיגות ,בבוקר, יהיה מיתחם מזון ושתיה, פופקורן, שערות-סבתא,

וכן תחרות תחפושות נושאת פרסים , יופיע קובי דה-שואו וכן זמר הראפ איזי.

למחרת, יום תרומה לקהילה- התלמידים משכבות ט-יב ייצאו עם המחנכים שלהם למקומות שונים ברחבי העיר, לחלוקת משלוחי מנות ותרומה.

יפרסמו לתלמידים את הלו"ז בהקדם!